વર્ગીકૃત કરેલ કાજુને બજારની માંગ મુજબ પ્લાસ્ટિકની થેલી, એલ્યુમિનિયમ બેગ ટીન અથવા પ્લાસ્ટિકના ડ્રમમાં પેક કરવામાં આવે છે. આ રીતે યોગ્ય પેકિંગ કરેલ કાજુને લાંબા સમય સુધી સંગ્રહ કરી જરૂરિયાત મુજબ પેકિંગ કરી વેચાણ કરી શકાય છે. લણણી કરેલ કાજુનટ સીધા ખાવા યોગ્ય ન હોય, ઉપર દર્શાવેલ પદ્ધતિ દ્વારા કાજુનું પ્રોસેસિંગ કરી કાજુ મેળવવામાં આવે છે જેથી કાજુની વધારે કિંમત ઉપજે છે. આમ કાજુની ખેતીની સાથે સાથે કાજુનું પ્રોસેસિંગ કરી વેચવાથી વધારે કિંમત એટલે કે વધારે આવક મેળવી શકાય છે.